**Бања Лука,** 27.01.2017. године

**Бр. протокола:**

|  |
| --- |
| **Пословни портал „Capital“**  **Бања Лука**  **Н/р Марина Чигоја, новинар** |

|  |
| --- |
| **Дирекција - Кабинет Управе**  **Контакт особа: Предраг Клинцов**  **Телефон: 051/246-312**  **Факс: 051/215-610** |

**ПРЕДМЕТ:** Одговор, доставља се

Поштованa,

ЗП „Електрокрајина“ а.д. Бања Лука још није сачинила финансијски извјештај за 2016. годину (законски рок за израду финансијског извјештаја и предају АПИФ-у је 28. фебруар). Због тога вам нисмо у могућности доставити тражене податке за цијелу 2016. годину, већ вам достављамо податке за првих девет мјесеци 2016. године.

„Електрокрајина“ је закључно са крајем септембра 2016. године имала укупно 1.768 запослених, што је за 20 запослених више у односу на крај септембра 2015. године.

„Електрокрајина“ нема вишак радне снаге већ константну потребу за повећањем броја извршилаца усљед константног раста обима посла, односно сталног повећања броја купаца ел.енергије и улагања у изградњу и модернизацији дистрибутивне мреже.

Чињеница је да „Електрокрајина“ у радном односу има око 100 инвалида рада чији радни ангажман оправдано нема пуну радну продуктивност, док постојећа старосна структура запослених захтјева пружање прилике за запослење млађим кадровима одговарајућих стручних профила.

Tрошкови бруто зарада и бруто накнада зарада Предузећа у период јануар - септембар 2016. године износили су 25,5 милиона КМ, што је за 0,8% мањи износ него у истом периоду 2015. године.

Трошкови бруто зарада и бруто накнада зарада су у првих девет мјесеци 2016. године имали удио у укупним расходима Предузећа од 15,7%, што је мање него у истом периоду 2015. године када су у укупним расходима имали удио од 16,6%.

„Електрокрајина“ је у првих девет мјесеци 2016. године наставила са унапређењем пословно-финансијских резултата у односу на исти период 2015. годину (дистрибутивни губици смањени за 0,94%, ниво наплате ел.енергије повећан за 0,66%, укупни приходи повећани за 7%, остварена нето добит од 1,89 милиона КМ).

На основу индикатора у задња три мјесеца протекле године, очекујемо да ће и пословно-финансијски резултати за цијелу 2016. годину показати наставак позитивног тренда и повећање нето добити у односу на 2015. годину.

Срдачан поздрав,

**УПРАВА**